Aalto-keskus

Aalto-keskusSeinäjoki.fi on Seinäjoella sijaitseva Alvar Aallon suunnittelema hallinto- ja kulttuurikeskus. Aalto-keskus on yksi merkittävimpiä arkkitehtonisia kokonaisuuksia Suomessa. Aalto-keskus sijaitsee Seinäjoen keskustan eteläpuolella, Koulukadun ja Kirkkokadun rajaamalla puistomaisella alueella. [ { "type": "ExternalData", "service": "geoshape", "ids": "Q11874486", "properties": {"fill": "#ff0000", "stroke": "#ff0000", "stroke- width": 2, "title": "Lakeuden Risti"} }, { "type": "ExternalData", "service": "geoshape", "ids": "Q25452089", "properties": {"fill": "#00ff00", "stroke": "#00ff00", "stroke-width": 2, "title": "Seinäjoen kaupungintalo"} }, { "type": "ExternalData", "service": "geoshape", "ids": "Q4250281", "properties": {"fill": "#0000ff", "stroke": "#0000ff", "stroke-width": 2, "title": "Seinäjoen kaupunginkirjasto"} }, { "type": "ExternalData", "service": "geoshape", "ids": "Q51954407", "properties": {"fill": "#ff00ff", "stroke": "#ff00ff", "stroke-width": 2, "title": "Seinäjoen seurakuntakeskus"} }, { "type": "ExternalData", "service": "geoshape", "ids": "Q25461513", "properties": {"fill": "#00ffff", "stroke": "#00ffff", "stroke-width": 2, "title": "Valtion virastotalo"} }, { "type": "ExternalData", "service": "geoshape", "ids": "Q17383823", "properties": {"fill": "#ffff00", "stroke": "#ffff00", "stroke-width": 2, "title": "Seinäjoen kaupunginteatteri"} }, { "type": "ExternalData", "service": "geoshape", "ids": "Q130355079", "properties": {"fill": "#ffffff", "stroke": "#ffffff", "stroke-width": 2, "title": "Kansalaistori"} } ] Kuuden rakennuksen kokonaisuus koostuu seuraavista rakennuksista: * Lakeuden risti (1960) * Kaupungintalo (1962) * Kaupunginkirjasto-maakuntakirjasto (1965) * Seurakuntakeskus (1966) * Valtion virastotalo (1968) * Teatteritalo (1987) Rakennusten väliin jää graniittikivetty sisäpiha eli Kansalaistori. Lakeuden risti on toinen Seinäjoen kirkoista. Sen kellotornin korkeus on 65 metriä. == Rakennukset == Vuonna 1968 valmistunut valtion virastotalo rajaa hallintokorttelia lännessä. Alueen eteläreunalla on vuonna 2012 valmistunut Apilaksi kutsuttu kirjastorakennus, jonka on suunnitellut helsinkiläinen arkkitehtitoimisto JKMM. Alueen itäpuolella sijaitsevat Alvar Aallon suunnittelemat, vuonna 1959–1960 valmistunut Lakeuden ristin kirkko kellotorneineen sekä seurakuntakeskus vuodelta 1966. Myös alueen itäpuolella sijaitseva kirkkopuisto on Aallon suunnittelema ja kuuluu olennaisesti aluekokonaisuuteen. Aallon suunnittelemat rakennukset ovat arkkitehtonisesti yhteneviä, julkisivuiltaan pääasiassa valkeiksi rapattuja ja posliinisauvoin koristettuja sekä massoitukseltaan selkeitä viuhkamaisin rakennusosin. Apila- rakennus poikkeaa arkkitehtuuriltaan ja julkisivumateriaaliltaan muista rakennuksista, vaikka yhtymäkohtia Aallon kirjastorakennukseen on havaittavissa, kuten massoittelun selkeys ja osin elävät kaarevat sisäpinnat. Rakennus koostuu neljästä neliöstä ja on katettu tummilla kuvioiduilla kuparilaatoilla. == Historia == Hallinto- ja kulttuurikeskus syntyi kahden arkkitehtuurikilpailun pohjalta. Seinäjoen kirkosta ja seurakuntakeskuksesta järjestettiin arkkitehtuurikilpailu 1951. Alvar Aallon ehdotus "Lakeuksien risti" -suunnitelma voitti kilpailun. Rakennustyö alkoi syksyllä 1957 ja kirkko valmistui keväällä 1960. Suuri seurakuntakeskus rakennettiin vuosina 1964–1966. Seinäjoen seurakunnan rakentaessa kirkkoa, Seinäjoen kauppala alkoi toteuttaa omaa osuuttaan hallinto- ja kulttuurikeskuksesta. Kauppala järjesti suunnittelukilpailun vuonna 1958. Kilpailun voitti Alvar Aallon ja Elissa Aallon ehdotus. Seinäjoen kaupungintalon rakentaminen aloitettiin 1961 ja talo valmistui 1962. Kaupunginkirjasto-maakuntakirjasto rakennettiin 1964–1965 ja virastotalo 1967–1968 useiden valtion virastojen toimitiloiksi. Teatteritalon rakentaminen viivästyi. Rakennus valmistui Elissa Aallon johdolla 1987. == Lähteet == == Aiheesta muualla == *